Lav et referat af nedenstående tekst:

Tekst:
AaB og cheftræner Magnus Pehrsson har længe haft den 23-årige landsholdsspiller fra Jamaica i kikkerten. I første omgang er der tale om en lejeperiode frem til den 30. juni 2009. Luton Shelton har vundet en pokaltitel med Vålerenga i Norge og Sverige Helsingborg. Som makker med Henrik "Henke" Larsson havde Luton Shelton stor succes i Helsingborg, og i alt blev det til 17 scoringer i 28 kampe for den svenske klub. Herefter blev Luton Shelton solgt til Sheffield United, og i juli 2008 røg han så til Vålerenga. - Shelton er en lynhurtig og hovedstødsstærk spiller med et kæmpe potentiale, der især er kommet til udtryk i Helsingborg. Han er både gennembrudsfarlig og målfarlig, og med tilgangen af Shelton føler vi, at vi nu også har mange forskellige offensive strenge at spille på, siger sportsdirektør Lynge Jakobsen i en pressemeddelelse. Luton Shelton, der har spillet 41 landskampe for Jamaica, glæder sig til at spille i AaB. - Jeg har hørt meget godt om AaB, der udover at vinde mesterskabet har gjort det fremragende i europæisk sammenhæng. For mig gælder det om at fokusere på hver enkelt træning og kamp, og jeg er overbevist om, at spillestilen i dansk fodbold passer mig godt, så jeg kan genfinde mit niveau fra Sverige og England, siger Luton Shelton. Luton Shelton træner for første gang sammen med sit nye hold torsdag formiddag, og han skal spille i trøje nummer 11.

Referat:
Angriberen Luton Shelton fra Vålerenga er på vej til AaB. Foldboldklubben har lejet ham i det næste halve år.